stanford-oval/wikipedia huggingface dataset:
52 hertsin valas
Piirteet

Nimellä 52 hertsin valas tunnettu valasyksilö laulaa poikkeuksellisesti 52 hertsin taajuudella. Ihmiskorvalle ääni on matala, mutta esimerkiksi sinivalaille korkea, sillä sinivalaat laulavat 10–40 hertsin välillä. Sillivalaan laulu on puolestaan noin 20 hertsiä. Vaikka yksilö tunnetaankin 52 hertsin valaana, sen ääni on hieman madaltunut ensimmäisten havaintojen jälkeen, mikä saattaa olla merkki yksilön täysikasvuistumisesta.
52 hertsin valaan lajia ei tunneta, mutta tutkijoiden johtavan näkemyksen mukaan se on kahden valaslajin risteymä, mahdollisesti sini- ja sillivalaan. Lajien tiedetään risteytyvän, mutta risteymien lauluäänten muutoksista ei ole tutkimuksia. Sinivalaan ja sillivalaan risteymät muistuttavat tavallisesti sillivalaita, mutta niiden kuono on isompi ja evät samanlaiset kuin sinivalailla. Meritieteilijä Kate Staffordin mukaan 52 hertsin valas muistuttaa suuresti käyttäytymiseltään sinivalaita, minkä takia sinivalas on suurella todennäköisyydellä toinen valaan vanhemmista.
Tutkimushistoria

Yhdysvaltain asevoimat asensi kylmän sodan aikana mereen hydrofoniverkoston tarkkaillakseen neuvostoliittolaisia sukellusveneitä. Asevoimat havaitsi pian outoja matalataajuuksisia huokailuja, jotka myöhemmin tunnistettiin sini- ja sillivalaiden lauluksi.
Pentagon antoi 1980-luvun lopulla hydrofoniverkoston myös valastutkijoiden käyttöön. Hydrofoneja alkoi kuunnella myös meritieteilijä William Watkins, joka oli merinisäkkäiden äänitutkimuksen uranuurtajia. Hän havaitsi pian omalaatuisen äänen, joka erottui kaikista muista. Se kuulosti vahvasti sini- ja sillivalaalta, mutta sen taajuus oli selvästi normaalia korkeampi. Watkins tutki vuosina 1992–2004 Woods Holen meritieteellisen instituutin kollegoiden kanssa 52 hertsin valaan kutsuhuutoja. He julkaisivat joulukuussa 2004 tutkimuksensa, missä he olivat päätelleet, että ääni on syntyisin yksittäisestä, yksinelävästä valaasta.
Kulttuuriviitteet

The New York Timesin toimittaja Andrew Revkin teki vuonna 2004 valaasta jutun, joka teki yksilöstä ”maailman yksinäisimmän valaan”. Siitä on tullut sen jälkeen monien yksinäisten tai väärinymmärrettyjen tunnuseläin, ja siitä on tehty kirjoja, veistoksia ja se on päätynyt moniin tatuointeihin. Eteläkorealainen popyhtye BTS julkaisi vuonna 2015 valaasta kappaleen Whalien 52.
Dokumentaristi Joshua Zemankin innostui valaasta ja sen yksinäisyyden nostamasta tunnereaktiosta, mikä inspiroi häntä vuonna 2021 ensi-iltansa saaneeseen dokumenttielokuvaan The Loneliest Whale: The Search for 52. Hän rahoitti elokuvan Kickstarter-kampanjalla ja sai taakseen vastaavaksi tuottajaksi Adrian Grenierin ja Leonardo DiCaprion. Zemanin aloittaessa projektia tilanne oli hankala, sillä ei ollut tietoa, oliko 52 hertsin valas enää elossa. Se oli kuultu edellisen kerran vuonna 2003. Osa tieteilijöistä uskoi jopa valaan jo kuolleen, mutta sitten valas löydettiin uudestaan uusista äänityksistä. Sen äänet tosin kuuluivat yllättävästä paikasta läheltä Kalifornian rannikko, kun aiemmin siitä oli tehty havaintoja Alaskanlahdelta ja Tyynenmeren koillisosasta.
Vaikka julkisuudessa valas onkin nostettu usein yksinäisenä valaana, tutkijat eivät pidä kuvaa oikeana. Alkuperäiseen tutkimukseen osallistuneen Mary Ann Daherin mukaan on hyvin vaikea sanoa, voiko valas edes kokea yksinäisyyttä. Lisäksi kuva siitä, että mikään muu valas ei voi kuulla 52 hertsin valasta, on väärä. Tutkija Chris Clarkin mukaan ainakin muut sinivalaat sekä sini- ja ryhävalaat voivat hyvin kuulla 52 hertsin valaan äänen. Clarkin mukaan muitakin epätavallisia valasääniä on tiedossa, ja eri alueilla elävillä valailla on tunnetusti erilaisia murteita, joten 52 hertsin valaskaan ei välttämättä ole aivan niin poikkeuksellisen ainutkertainen tapaus.
52 hertsin valaan suurpiirteinen elinalue.
Abinomn

| Abinomn |
| --- | --- |
Muu nimi:  Avinomen, Foya, Foja
Tiedot
Alue:   Indonesia
Puhujia:  noin 50
Sija:  ei sadan suurimman joukossa
Kielitieteellinen luokitus
Kielikunta:  isolaattikieli
Kielikoodit
ISO 639-3:  bsa
 Ohje 
Abinomn on lähellä Fojavuoria, Indonesian Papuan provinssissa puhuttava kieli. Se lasketaan isolaattikieleksi eli sillä ei ole tunnettuja sukukieliä.. Kielen katsotaan olevan uhanalainen, sillä sitä puhuu vain noin 50 ihmistä. Puhujat vaihtavat yhä enenevässä määrin puhumaan manderin kieltä, jolla myös on hyvin vähän puhujia..
Kielen sanajärjestys on subjekti-objekti-verbi. Puhujat ovat kiinnostuneita kirjoitetun kielen kehittämisestä.
Fonologia > Konsonantit

|  |  | Bilabiaali | Alveolaari | Palataali | Velaari | Glottaali |
| --- | --- | --- | --- | --- | --- | --- |
| Nasaali | Nasaali | m | n |  |  |  |
| Klusiili | norm. |  | t |  | k |  |
| Klusiili | velarisoitunut | b | d |  | kʷ | gʷ |  |
| Affrikaatta | Affrikaatta |  |  | dʒ |  |  |
| Frikatiivi | Frikatiivi | ɸ | s |  |  | (h) |
| Tremulantti | Tremulantti |  | r |  |  |  |
| Puolivokaali | Puolivokaali | w |  | j |  |  |
Lähde:
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puolisuppea | e | (ə) | o |
| Avoin |  | a |  |
Lähde:
A Little Bit Crazy

| A Little Bit Crazy Costello Jones |
| --- | --- | --- |

Studioalbumin tiedot
 Äänitetty : Ruotsissa MNW-studiolla tammi-helmikuussa 1988
 Julkaistu: 1988
 Tuottaja(t): Costello Jones
 Tyylilaji: pop rock
 Levy-yhtiö: Poko Rekords
Costellon muut julkaisut
|   | A Little Bit Crazy 1988 | 13 Reasons to Rock 2003 |
A Little Bit Crazy on suomalaisesta Popeda-yhtyeestä tunnetun kitaristi Costello Hautamäen debyyttialbumi sooloartistina. Se julkaistiin vuonna 1988.
Albumin kaikki kappaleet paitsi W. A. Mozartin "Eine kleine Nachtmusik" ovat Hautamäen käsialaa. Sanoituksissa on ollut apuna Joe Vestich. Levy sai kriitikoilta nuivan vastaanoton, ja myyntilistallakin se oli parhaimmillaan vain sijalla 28. Tuottajaksi piti alun perin tulla Richard Stanley, mutta hän ei kuitenkaan muilta työkiireiltään ehtinyt.
CD-versio levystä ilmestyi vuonna 2003.
Kappaleet

Eine kleine Nachtmusik – 3.03
Play with the Fire – 3.08
This Gang's Gonna Ride Again – 2.17
Sandy – 3.29
Action Boy – 3.27
Deadline – 4.39
Smash That Radio – 1.35
(I'm in Need of That) Beautiful Girl – 3.32
Beer Drinkers Are Better Lovers – 2.56
Do You Love Me – 3.38
Destroyer – 1.29
Call Me a Doctor 999 – 2.35
A Little Bit Crazy – 3.18
Muusikot

Costello Hautamäki ‎– laulu ja kitara
Sami Ruusukallio ‎– basso
Janne Haavisto ‎– rummut
Vierailijat
Safka Pekkonen ‎– koskettimet
Vesa Hyrskykari ‎– saksofoni
Torbjörn Hedberg ‎– sähköpiano
Mika Häkli ‎– urut
Nalle Lehtonen ‎– trumpetti
Jyrki Niemi ‎– pasuuna
Tiina "Toni" Lähteenmäki ‎– taustalaulu
ATC-koodi A01

Anatomis-terapeuttis-kemiallisen lääkeluokituksen A01-koodin lääkkeet jakautuvat alempiin ryhmiin seuraavasti:
Aiheesta muualla

World Health Organization (WHO): ATC-index, A01AA-A01AD (englanniksi)
Adam Krieger

Adam Krieger
Adam Krieger (7. tammikuuta 1634 Driesen, Neumark, Saksa – 30. kesäkuuta 1666 Dresden, Saksa) oli saksalainen urkuri, kapellimestari ja säveltäjä.
Krieger tuli Dresdeniin noin 1650 tai 1651. Hän opiskeli urkujensoittoa kenties Samuel Scheidtin johdolla, ja hänen oletetaan perustaneen Collegium Musicum -seuran Leipzigiin. Hänet mainitaan 1657 vaaliruhtinas Johann Georgin tyttären kosketinsoitinopettajana. Hän oli myös Dresdenin hovin urkuri vuodesta 1659.
Krieger toimi Leipzigissa ja Dresdenissä. Hän oli suosittu laulusäveltäjä. Häntä on kutsuttu ”1600-luvun Schubertiksi”, mikä viittaa hänen musiikinhistorialliseen merkitykseensä. Laulunsa hän yleensä sanoitti itse.
Krieger oli Leipzigin Nikolainkirkon urkuri ja arvostettu säveltäjä. Vuonna 1657 hän julkaisi kokoelman Arien vom eyner, zwey nd drey Vocal-Stimmen. Siitä ilmestyi useita painoksia. Kun Krieger kuoli vain 32-vuotiaana 1666, julkaisivat hänen ystävänsä 1667 hänen sävellyksiään nimellä Neue Arien. Kokoelman esipuheessa Kriegerin mainitaan olleen ”Poeta & Musicus”, runoilija ja säveltäjä.
Kokoelmassa on hänen sävelmänsä ja teksti ”Nun sich der Tage geendet hat" ja se onkin tunnetuin hänen teoksistaan. Sen sävelmään kirjoitti dresdeniläinen lakimies-runoilija Johann Friedrich Herzog 1600-luvun lopulla hengellisen iltalaulun säilyttäen kuitenkin Kriegerin alkusäkeistön, jossa ei Jumalaa mainita. Tällaisena virsi on Saksan evankelisen kirkon virsikirjassa ("Nun sich der Tag geendet hat", virsi 478). Herzog kutsui yhdeksän säkeistöä pitkää runoaan nimellä ”Hartaus illalla” ja se lienee kirjoitettu kun hän oli opiskelemassa Wittenbergissä. Herzogin tekstiä muokkasi vuorostaan Christoph Neander. Se julkaistiin Christian Christoph Sturmin laulukokoelmassa Samlung Geistliche Gesänge 1775: ”So fliehen unser Tage hin”. Johann Sebastian Bach on käyttänyt Kriegerin säkeistöä teoksessaan BWV 396.
Kriegerin virsi on Suomen evankelis-luterilaisen kirkon virsikirjassa virsi 556 ”Taas päivä ajan virtahan” (1 säk. Kriegerin sekä sävelmä). Sama sävelmä on myös virrellä 527 ”Kun askeleeni hidastuu” (teksti Anna-Maija Raittila, Ruotsin kirkon virsikirjassa virsi 740)
Ruotsin kirkon virsikirjassa on Kriegerin virsi numerolla 188 ”Taas ajan virtaan uppoaa”. Siellä virren tekijöiksi mainitaan Adam Krieger 1665 ensimmäinen säkeistö, Johann F. Herzog 1670 säkeistöt 2–4, ruots. Johan O. Wallin 1814, suom. Mikael Nyberg 1920, uud. Niilo Rauhala 1984. Sama sävelmä on myös virsillä 451 ”Kun kuljet yli Kidronin” (Hagbard Isberg 1940, suom. Pekka Turunen 1991, uud. Niilo Rauhala 1995) ja 508 ”Taas saapuu ilta hiljainen” (Natanael Beskow 1923 suom. Anna-Mari Kaskinen 1999).
Aage Eriksen

| Mitalit> Maa:   Norja.Miesten kreikkalais-roomalainen paini. Olympialaiset  | Mitalit> Maa:   Norja.Miesten kreikkalais-roomalainen paini. Olympialaiset  | Mitalit> Maa:   Norja.Miesten kreikkalais-roomalainen paini. Olympialaiset  | Maa:   Norja> Miesten kreikkalais-roomalainen paini. |
| --- | --- | --- | --- |
|  Hopeaa | Lontoo 1948 | 67 kg |  |
Aage Invar Eriksen (5. toukokuuta 1917 Notodden – 17. kesäkuuta 1998 Notodden) oli norjalainen kreikkalais-roomalaisen tyylin painija ja olympiamitalisti. Hän edusti seuratasolla kotikaupunkinsa Snøgg-seuraa. Eriksen osallistui olympialaisiin vuosina 1948–1952 ja voitti hopeaa alle 67-kiloisten sarjasta Lontoon kisoista 1948. Vuonna 1952 vastaavassa sarjassa tie katkesi suoraan kahteen tappioon. Hän voitti kotimaansa mestaruuden kreikkalais-roomalaisessa painissa 10 kertaa ja vapaapainissa kaksi kertaa vuosina 1937–1955.
Aesop Rock

| Aesop Rock |
| --- | --- |
 Aesop Rock vuonna 2007.
Henkilötiedot
Koko nimi:  Ian Matthias Bavitz
Syntynyt: 5. kesäkuuta 1976 (ikä 48)
Ammatti:  rap-artisti, musiikkituottaja
Muusikko
Taiteilijanimi:  Aesop Rock 
Aktiivisena:  1997–
Tyylilajit:  hip hop
Soittimet:  kitara 
Yhtyeet:  Hail Mary Mallon, The Weathermen, Two of Every Animal ja The Uncluded
Levy-yhtiöt:  Rhymesayers Entertainment, Definitive Jux, Stones Throw
Aiheesta muualla
Kotisivut
  [ Muokkaa Wikidatassa ] [ ohje ]  
Aesop Rock on yhdysvaltalainen rap-artisti, joka on vaikuttanut alternative hip hop -skeneen 1990-luvun loppupuolella. Aesop Rock on kuulunut moneen eri hip hop -kollektiiviin, kuten Hail Mary Malloniin. Aesop asuu Oregonin Portlandissa.[lähde? ]
Diskografia > Studioalbumit

Music for Eathworms (1997)
Float (2000)
Labor Days (2001)
Bazooka Tooth (2003)
None Shall Pass (2007)
Skelethon (2012)
The Impossible Kid (2016)
Spirit World Field Guide (2020)
Diskografia > EP:t

Appleseed (1999)
Daylight (2001)
Fast Cars, Danger, Fire and Knives (2005)
Cat Food (2015)
Freedom Finger (Music from the Game) (2020)
2 Minutes to Midnight

| ”2 Minutes to Midnight” Iron Maiden |
| --- | --- | --- |

Singlen tiedot
 Albumilta: Powerslave
 B-puoli: ”Rainbow’s Gold” ”Mission from ’Arry”
 Äänitetty : Compass Point Studios -studio, Nassau, Bahama
 Julkaistu: 6. elokuuta 1984
 Formaatti: LP
 Tekijä(t): Adrian Smith Bruce Dickinson
 Tuottaja(t): Martin Birch
 Tyylilaji: heavy metal
 Kesto: 06.04
 Levy-yhtiö: EMI
Iron Maidenin muut singlet
| ”The Trooper” 1983 | ”2 Minutes to Midnight” 1984 | ”Aces High” 1984 |
2 Minutes to Midnight on brittiläisen heavy metal -yhtye Iron Maidenin kappale. Kappaleen ovat kirjoittaneet yhtyeen kitaristi Adrian Smith ja laulaja Bruce Dickinson, ja se on yhtyeen viidennen studioalbumin Powerslave toinen kappale. ”2 Minutes to Midnight” julkaistiin 6. elokuuta 1984 Powerslaven ensimmäisenä singlenä b-puolenaan alun perin brittiläisen Beckett-yhtyeen levyttämä kappale ”Rainbow’s Gold” ja Iron Maidenin World Piece Tour -kiertueella vuonna 1983 Bruce Dickinsonin salassa äänittämä ”Mission from ’Arry”, joka sisältää yhtyeen basisti Steve Harrisin ja rumpali Nicko McBrainin välisen keskustelun. ”2 Minutes to Midnight” nousi Britannian singlelistalla 11. sijalle ja Yhdysvalloissa Billboardin Top Album Tracks -listalla 25. sijalle. Irlannin singlelistalla se ylsi kymmenennelle sijalle, ja Saksan singlelistalla 70. sijalle.
Kappaleen nimi on viittaus Tuomiopäivän kelloon, joka kuvastaa ihmiskunnalle kohtalokkaan ydinsodan läheisyyttä. Toisin kuin Powerslaven ensimmäinen kappale ja toinen single ”Aces High”, joka on sanoituksiltaan jopa hieman sotaa romantisoiva, on ”2 Minutes to Midnight” hyvin sodanvastainen kappale. ”2 Minutes to Midnight” on julkaisustaan lähtien lukeutunut lähes poikkeuksetta Iron Maidenin konserttien vakionumeroihin, ja se on mukana muun muassa yhtyeen livealbumeilla Live After Death ja Rock in Rio.
Kappalelista

2 Minutes to Midnight – 6.04 (säv. , san. ja sov. Adrian Smith ja Bruce Dickinson)
Rainbow’s Gold – 4.57 (säv. , san. ja sov. Terry Slesser ja Kenny Mountain (Beckett -cover))
Mission from ’Arry – 6.40 (säv. Steve Harris ja Nicko McBrain)
Kokoonpano

Bruce Dickinson – laulu
Steve Harris – basso
Dave Murray – soolo- ja rytmikitara
Adrian Smith – soolo- ja rytmikitara
Nicko McBrain – rummut
Agapiti Ndorobo

Agapiti Ndorobo (s. 14. elokuuta 1954) on tansanialainen roomalaiskatolinen piispa. Hänet vihittiin papiksi 6. joulukuuta 1980 ja nimitettiin Mahengen hiippakunnan neljänneksi piispaksi 3. maaliskuuta 1995. Hänen edeltäjänsä oli 22. elokuuta 1993 kuollut Patrick Iteka.
Ndorobon konsekroi piispaksi Matthias Joseph Isujan ja Telesphore Mkuden avustama Polycarp Pengo 16. kesäkuuta 1995.
Agaricomycetidae

| Agaricomycetidae |
| --- | --- |
 Keltavahvero Cantharellus cibarius
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae  Parmasto
Lahkot
 Agaricales  Amylocorticiales  Atheliales  Boletales  Lepidostromatales 
Katso myös
   Agaricomycetidae Wikispeciesissä   Agaricomycetidae Commonsissa 
Infobox OKNimi-testi OK: 
Agaricomycetidae on sienten alaluokka. Siihen kuuluu noin kolmasosa tunnetuista sienilajeista. Viimeaikaiset geneettiset tutkimukset osoittavat sen jakautuvan viiteen lahkoon.
Akkolin piiri

Akkolin piiri on Akkolin kaupunkia ympäröivän hallintopiirin nimi. Se sijaitsee Aqmolan alueella Kazakstanin pohjoisosassa.
AFC Champions League

| AFC Champions League |
| --- | --- |
 AFC Champions Leaguen logo
Laji:  Jalkapallo
Perustettu:  1967 (2002 nykymuotoisena)
Joukkueita:  32
Hallitseva mestari:   Urawa Red Diamonds
Eniten mestaruuksia:   Pohang Steelers (3)
Sivusto:  AFC Champions League
AFC Champions League (suom. AFC:n mestarien liiga) on vuosittainen kansainvälinen jalkapalloturnaus aasialaisille seurajoukkueille. Turnauksen järjestäjänä Asian Football Confederation (AFC).
Kilpailun edeltäjä, Asian Club Championship, käynnistyi 1967 ja lakkautettiin 1972. Seurajoukkuemestaruudesta ryhdyttiin pelaamaan uudelleen vuonna 1986, jolloin alkoi Asian Champions' Cup (suom. Aasian mestarien cup). Kaudeksi 2002–2003 Aasian cup-voittajien cup yhdistyi mestarien cupiin. Kilpailu uudistettiin ja se sai uudeksi nimekseen AFC Champions League. Turnauksen voittaja saa paikan FIFA:n seurajoukkueiden maailmanmestaruuskilpailuissa.
Sarjajärjestelmä

AFC Champions League koostuu karsintakierroksesta, lohkovaiheesta ja pudotuspeleistä. Kilpailuun pääsevät mukaan vain parhaiden Aasian liigojen joukkueet. Suoraan lohkovaiheeseen pääsee yhteensä 30 joukkuetta 11 parhaasta liigasta. Lisäksi kuuden muun liigan mestarit ja AFC Cupin kaksi parasta pelaavat karsintavaiheen, josta kaksi joukkuetta pääsee mukaan lohkovaiheeseen. Lohkovaiheessa joukkueista muodostetaan kahdeksan 4 joukkueen lohkoa, joissa pelataan kaksinkertainen sarja. Lohkojen kaksi parasta pääsevät jatko-otteluihin. Neljännesvälierät, puolivälierät ja välierät pelataan kaksiosaisena. Mestaruus ratkaistaan puolueettomalla kentällä pelattavassa yksiosaisessa finaalissa.
Voittajat > Asian Club Championship (1967-1971)

| Vuosi | Finaali> Voittaja | Finaali> Tulos | Finaali> Toinen sija |
| --- | --- | --- | --- |
| 1967 | Hapoel Tel Aviv FC  | 2–1 |  Selangor FA |
| 1969 | Maccabi Tel Aviv FC  | 1–0 |  Yangzee FC |
| 1970 | Taj  | 2–1 |  Hapoel Tel Aviv FC |
| 1971 | Maccabi Tel Aviv FC  | 2–01 |  Al-Shorta |
1Maccabi julistettiin voittajaksi, koska Al-Shorta kieltäytyi pelaamasta poliittisista syistä.
Voittajat > Asian Champions Cup (1986-2002)

| Vuosi | Finaali> Voittaja | Finaali> Tulos | Finaali> Toinen sija |
| --- | --- | --- | --- |
| 1985–1986 | Daewoo Royals  | 3–1 |  Al-Ahli  |
| 1986–1987 | Furukawa Electric  | Lopputurnaus |  Al-Hilal |
| 1987–1988 | Yomiuri FC  | Luovutus |  Al-Hilal |
| 1988–1989 | Al-Sadd  | 2–3, 1–0 Yhteistulos 3–3 vm. |  Al-Rasheed |
| 1989–1990 | Liaoning FC  | 2–1, 1–1 Yhteistulos 3–2 |  Nissan FC |
| 1990–1991 | Esteghlal  | 2–1 |  Liaoning FC |
| 1991–1992 | Al-Hilal  | 1–1 (4–3 rp.) |  Esteghlal |
| 1992–1993 | PAS Tehran FC  | 1–0 |  Al-Shabab |
| 1993–1994 | Thai Farmers Bank FC  | 2–1 |  Oman Club |
| 1994–1995 | Thai Farmers Bank FC  | 1–0 |  Al-Arabi SC |
| 1995–1996 | Ilhwa Chunma  | 1–0 |  Al-Nasr |
| 1996–1997 | Pohang Steelers  | 2–1 |  Ilhwa Chunma |
| 1997–1998 | Pohang Steelers  | 0–0 (6–5 rp.) |  Dalian Wanda |
| 1998–1999 | Júbilo Iwata  | 2–1 |  Esteghlal |
| 1999–2000 | Al-Hilal  | 3–2 |  Júbilo Iwata |
| 2000-2001 | Suwon Samsung Bluewings  | 1–0 |  Júbilo Iwata |
| 2001-2002 | Suwon Samsung Bluewings  | 0–0 (4–2 rp.) |  Anyang LG Cheetahs |
Voittajat > AFC Champions League (2003-)

| Vuosi | Finaali> Voittaja | Finaali> Tulos | Finaali> Toinen sija |
| --- | --- | --- | --- |
| 2002-2003 | Al-Ain Club  | 2–0, 0–1 Yhteistulos 2–1 |  BEC Tero Sasana |
| 2004 | Al-Ittihad  | 1–3, 5–0 Yhteistulos 6–3 |  Ilhwa Chunma |
| 2005 | Al-Ittihad  | 1–1, 4–2 Yhteistulos 5–3 |  Al Ain Club |
| 2006 | Jeonbuk Hyundai Motors  | 2–0, 1–2 Yhteistulos 3–2 |  Al-Karamah |
| 2007 | Urawa Red Diamonds  | 1–1, 2–0 Yhteistulos 3–1 |  Sepahan Esfahan FC |
| 2008 | Gamba Osaka  | 3–0, 2–0 Yhteistulos 5–0 |  Adelaide United FC |
| 2009 | Pohang Steelers  | 2–1 |  Al-Ittihad |
| 2010 | Ilhwa Chunma  | 3–1 |  Zob Ahan |
| 2011 | Al-Sadd  | 2–2 (rp. 4–2) |  Jeonbuk Hyundai Motors |
| 2012 | Ulsan Hyundai FC  | 3–0 |  Al-Ahli SC |
| 2013 | Guangzhou Evergrande  | 3–3 (2 ottelun yhteistulos) |  FC Seoul |

| 2014 | Western Sydney Wanderers FC  | 1–0 (2 ottelun yhteistulos) |  Al-Hilal |
| 2015 | Guangzhou Evergrande  | 1–0 (2 ottelun yhteistulos) |  Al-Ahli Dubai |
| 2016 | Jeonbuk Hyundai Motors  | 3–2 (2 ottelun yhteistulos) |  Al Ain FC |
| 2017 | Urawa Red Diamonds  | 2–1 (2 ottelun yhteistulos) |  Al-Hilal |
Aiheesta muualla

Kuvia tai muita tiedostoja aiheesta AFC Champions League Wikimedia Commonsissa
Aasian Mestarien liigan voittajat
| --- | --- |
2000-vuosikymmen:  2003  Al-Ain Club ● 2004  Al-Ittihad ● 2005  Al-Ittihad ● 2006  Jeonbuk Hyundai Motors ● 2007  Urawa Red Diamonds ● 2008  Gamba Osaka ● 2009  Pohang Steelers
2010-luku:  2010  Ilhwa Chunma ● 2011  Al-Sadd ● 2012  Ulsan Hyundai ● 2013  Guangzhou Evergrande ● 2014  Western Sydney Wanderers ● 2015  Guangzhou Evergrande ● 2016  Jeonbuk Hyundai Motors
Alaston nuori tyttö

| Alaston nuori tyttö |
| --- | --- |
Nimi:  Alaston nuori tyttö
Tekijä:  Oskar Kokoschka
Valmistumisvuosi:  1909
Teostyyppi:  Piirustus
Materiaali:  Lyijykynä, paperi (maalauspohja) ja vesiväri
Korkeus:  44,00  cm
Leveys:  27,00  cm
Kokoelma:  Kansallisgalleria
Sijainti:  Ateneum
Alaston nuori tyttö on taiteilija Oskar Kokoschkan (1886–1980) paperille lyijykynällä ja vesiväreillä maalaama työ, 44 × 27 cm, ja se on ajoitettu vuosiin 1906–1909.
Taiteilija Oskar Kokoschkalla oli omia näkemyksiä muotokuviin. Hän oli kiinnostunut mallin nopeasta havainnoinnista, hän piirsi puberteettisia nuoria sekä kuvasi varsinkin näiden nopeaa kehitysvaihetta, elävien nuorien kulmikkuutta ja ruumiillisen epätasapainon tunnetta. Kokoschka oli jo lapsena ja nuorena kotikaupungissaan Wienissä tajunnut "... miten lähellä rumaa todellisuus oli verrattuna illusionistien taianomaisiin väreihin". Ihminen oli hänelle ruumiillisesti rajallinen, josta tehtävä taide auttamatta törmää hänen henkisiin ihanteisiinsa.
Alaston nuori tyttö on maalattu Kokoschkan opiskeluaikana, jolloin hän oli opiskelijana Wienin taideteollisuuskoulussa. Hän muun muassa opetti koulunsa loppuvaiheessa elävän mallin luokalla. Suomeen tämä maalaus päätyi laulaja Alexis af Enehjelmin kautta. Af Enehjelm opiskeli vuosisadan alussa Wienissä ja hän tutustui siellä Kokoschkaan. Taiteilija lahjoitti maalauksen af Enehjelmille. Suomeen päätyi af Enehjelmin kautta myös Kokoschkan Kaksi naista -teos.
A Little Bit Longer

| A Little Bit Longer Jonas Brothers |
| --- | --- | --- |

Studioalbumin tiedot
 Äänitetty : 2007–2008
 Julkaistu: 12. elokuuta 2008
 Tuottaja(t): John Fields
 Tyylilaji: power pop, rock
 Kesto: 40.08
 Levy-yhtiö: Hollywood Records
Listasijoitukset
  Billboard 200: 1.
Jonas Brothersin muut julkaisut
| Jonas Brothers 2007 | A Little Bit Longer 2008 | Lines, Vines and Trying Times 2009 |
Singlet albumilta A Little Bit Longer
 ”Burnin’ Up” Julkaistu: 19. kesäkuuta 2008  ”Lovebug” Julkaistu: 30. syyskuuta 2008  ”Tonight” Julkaistu: 17. helmikuuta 2009
A Little Bit Longer on Jonas Brothersin kolmas studioalbumi, ja se on heidän toinen albuminsa, joka julkaistiin Hollywood Recordsilla. Levy julkaistiin Yhdysvalloissa 12. elokuuta 2008. "Burnin' up" oli albumin ensimmäinen single, ja se julkaistiin ensimmäisen kerran 20. kesäkuuta 2008. Samana päivänä Jonas Brothersin esikoiselokuva Camp Rock näytettiin ensimmäisen kerran Disney Channelilla. Albumi debytoi Yhdysvalloissa Billboard 200 -listan ensimmäisellä sijalla.
"A Little Bit Longer" -nimi tulee heidän laulustaan, jonka Nick Jonas kirjoitti 1 tyypin diabeteksestään. Levyllä on kaksitoista laulua. Timbaland on ollut tekemässä albumia heidän kanssaan.
Aivan niin kuin heidän edellinen albuminsa, tämäkin albumi sisältää CDVU+-teknologiaa. Levy sisältää 30 sivua bonusmateriaalia, joka sisältää esiintymisen, 60 kuvaa, kappaleiden sanat, ladattavia grafiikoita ja piilotettuja linkkejä.
Kappaleet

BB Good – 2.56
Burnin' Up – 2.54
Shelf – 3.48
One Man Show – 3.08
Love Bug – 3.40
Tonight – 3.29
Can't Have You – 4.28
Video Girl – 2.53
Pushin' Me Away – 3.03
Sorry – 3.12
Got Me Going Crazy – 2.35
A Little Bit Longer – 3.25
Arvostelut

Allmusic:
Rolling Stone:
Aiheesta muualla

Jonas Brothers Official Website
Jonas Brothers Official MySpace
Jonas Brothers Official YouTube Channel
Jonas Brothers Official Facebook Page
Alaston selkä

| Alaston selkä |
| --- | --- |
Nimi:  Alaston selkä
Tekijä:  Tove Jansson
Teostyyppi:  Piirustus
Materiaali:  Piirustushiili ja paperi (maalauspohja)
Korkeus:  36  cm
Leveys:  30  cm
Kokoelma:  Kansallisgalleria
Sijainti:  Ateneum
Alaston selkä on taiteilija Tove Janssonin hiilityö paperille, 36 × 30 cm. Työ kuuluu Ateneumin taidemuseon Ester ja Jalo Sihtolan kokoelmiin.